Cunctis æcclesiæ filiis notif[ica............................] huic cartæ, de quibusdam rebus ad locum [.......] inserta videtur, ut quicumque de his rebus quæ [.........] taverint, veritati testimonium ferant. Est autem h[æc cart]a de hoc quod tempore domni Aganonis, Æduensis æcclesiæ præsulis, domnus Hugo, Paredi prior, ipsum præsulem cunctorumque canonicorum conventum adierit pro terris, æcclesiis, hominibus et feminis prædicto loco pertinentibus, quæ ipse aut antecessores sui de episcopatu adquisierant; rogans ut ipse episcopus cunctorumque canonicorum congregatio auctoritate sua juberent loco sibi subdito concedi omnia. Quæ domnus pontifex omnesque canonici libentissime annuentes, laudaverunt in capitulo, sicut tunc temporis habebat et possidebat prædictus locus, terras, homines, feminas et æcclesias, tam adquisitas quam de militibus adquisituras, præter suum debitum. In hac vero laudatione sumpserunt inter se talem societatem ut, cum aliquis ex canonicis illius æcclesiæ obierit, fratres de Paredo tantum faciant quantum de monachis; similiter canonici de monachis faciant sicut de se ipsis, et in omnibus eorum tribulationibus pro posse suo eis subveniant, et velut proprias res omnia quæ ad ipsos pertinent tueantur et defendant. Testes hujus rei: Agano episcopus, Walterius decanus, Wido archidiaconus, Noviodus cantor et archidiaconus, Ansericus præpositus, Hugo sacristes, Seguinus archidiaconus, Hugo archidiaconus, Rainerius archipresbiter, Durannus capellanus, domnus Admarus Sancti Stephani abbas, Stephanus abbas Sancti Quintini.